გირომიტრინი

გირომიტრინი — ტოქსინი და კანცეროგენი, რომელიც გვხვდება გირომიტრას (ნაოჭა სოკოები) გვარის სოკოების რამდენიმე სახეობაში, მაგალითად, ნაოჭა სოკოში (). მისი ფორმულაა C4H8N2O. ის არასტაბილურია და ადვილად ჰიდროლიზდება ტოქსიკურ ნაერთ მონომეთილჰიდრაზინად (CH3NHNH2). მონომეთილჰიდრაზინი მოქმედებს ცენტრალურ ნერვულ სისტემაზე და ხელს უშლის ვიტამინი B6-ის ნორმალურ გამოყენებასა და ფუნქციონირებას. მოწამვლის სიმპტომები, როგორც წესი, გასტროინტესტინალური და ნევროლოგიურია. მოწამვლის შედეგად ჩნდება გულისრევა, კუჭის სპაზმები და დიარეა, ხოლო მძიმე მოწამვლამ შეიძლება გამოიწვიოს კრუნჩხვები, სიყვითლე, ან კომა და სიკვდილიც კი. დადასტურდა, რომ მონომეთილჰიდრაზინი კანცეროგენულად მოქმედებს მცირე ზომის ძუძუმწოვრებზე.

ლიტერატურა


რესურსები ინტერნეტში

 „Gyromitra esculenta, ერთ-ერთი ცრუხ ხარისფაშვა“ — Botany.Wisc.Edu


სქოლიო

კატეგორია:მიკოტოქსინები